

VLADA REPUBLIKE HRVATSKE

Zagreb, 15. veljače 2022. godine

**PREDLAGATELJ:** Ministarstvo poljoprivrede

**PREDMET:** Nacrt prijedloga uredbe o tijelima u Sustavu upravljanja i kontrole za provedbu Programa za ribarstvo i akvakulturu Republike Hrvatske za programsko razdoblje 2021.-2027.

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 7. stavka 3. Zakona o institucionalnom okviru za korištenje fondova Europske unije u Republici Hrvatskoj („Narodne novine“, broj 116/21), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_ donijela

UREDBU

O TIJELIMA U SUSTAVU UPRAVLJANJA I KONTROLE ZA PROVEDBU PROGRAMA ZA RIBARSTVO I AKVAKULTURU REPUBLIKE HRVATSKE ZA PROGRAMSKO RAZDOBLJE 2021.-2027.

# Članak 1.

1. Ovom Uredbom se određuju tijela u Sustavu upravljanja i kontrole za provedbu Programa za ribarstvo i akvakulturu Republike Hrvatske za programsko razdoblje 2021.-2027. (u daljnjem tekstu: Sustav) iz članka 4. točke 9. Zakona o institucionalnom okviru za korištenje fondova Europske unije u Republici Hrvatskoj („Narodne novine“, broj 116/21) (u daljnjem tekstu: Zakon), navedena u članku 6. stavku 8. i članku 7. stavku 1. Zakona te se razrađuju njihovi međusobni odnosi, funkcije i odgovornosti.
2. Pojedine institucije koje ovom Uredbom postaju tijela u Sustavu mogu istovremeno obavljati funkcije pojedinih tijela u Sustavima upravljanja i kontrole iz članka 6. stavaka 1. do 7. te 9. i 10. Zakona.

Članak 2.

Ovom Uredbom osigurava se provedba sljedećih akata Europske unije:

* + Uredbe (EU) 2021/1060 Europskog parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike (SL L 231, 30.6.2021.) (u daljnjem tekstu: Uredba (EU) br. 2021/1060)
	+ Uredbe (EU) 2021/1139 Europskog parlamenta i Vijeća od 7. srpnja 2021. o uspostavi Europskog fonda za pomorstvo, ribarstvo i akvakulturu i izmjeni Uredbe (EU) 2017/1004 (SL L 247, 13.7.2021.) (u daljnjem tekstu: Uredba (EU) br. 2021/1139).

# Članak 3.

Pojedini pojmovi koji se navode u ovoj Uredbi imaju jednako značenje kao pojmovi uporabljeni u Zakonu, Uredbi (EU) br. 2021/1060 i Uredbi (EU) br. 2021/1139.

# Članak 4.

Kao nadležne institucije koje obavljaju ulogu tijela iz članka 6. stavka 8. Zakona utvrđuju se:

1. Ministarstvo poljoprivrede kao Upravljačko tijelo
2. Ministarstvo poljoprivrede kao Tijelo nadležno za računovodstvenu funkciju
3. Agencija za reviziju sustava provedbe programa Europske unije kao Tijelo za reviziju.

# Članak 5.

1. Upravljačko tijelo iz članka 4. točke 1. ove Uredbe, osim funkcija i odgovornosti iz članka 32., članka 33. stavka 2., članka 39. stavka 1. podstavka 4., članka 41. stavka 1. podstavka 1., članka 42., članka 43., članka 44., članka 47., članka 48. stavka 2., članka 49., članka 50. stavka 3., članka 66. stavka 2., članka 72., članka 73., članka 74., članka 75., članka 81. stavaka 1.i 2., ako je primjenjivo članka 69. stavka 8. podstavka 3. i članka 118. stavka 1. Uredbe (EU) br. 2021/1060 te članka 8. stavka 4. podstavka 3., članka 46. stavka 3. i članka 47. stavka 1. Uredbe (EU) br. 2021/1139, u Sustavu ima i sljedeće dodatne funkcije te odgovornosti:
2. u provedbi funkcija predviđenih ovom Uredbom obrađuje osobne podatke u skladu s člankom 4. Uredbe (EU) 2021/1060
3. u skladu sa člankom 5. stavkom 3. Uredbe (EU) br. 2021/1060, promiče koordinaciju, komplementarnost i dosljednost Programa za ribarstvo i akvakulturu Republike Hrvatske za programsko razdoblje 2021.-2027. godine (u daljnjem tekstu: Program) sa drugim programima iz članka 3. Zakona kroz koordinaciju i suradnju, na odgovarajući način, sa drugim upravljačkim tijelima iz članka 6. Zakona te, u svrhu izbjegavanja udvostručavanja financiranja, o tome izvještava Koordinacijsko tijelo prilikom postupaka iz točke 12. ovoga stavka
4. u skladu sa člankom 6. stavkom 3. Uredbe (EU) br. 2021/1060 i člankom 3. stavkom 4. podstavkom 2. Uredbe (EU) br. 2021/1139 prati doprinos Programa postizanju okolišnih ciljeva, ciljeva povezanih s ublažavanjem klimatskih promjena i prilagodbom njima te dostavlja Koordinacijskom tijelu podatke o istom na njegov zahtjev
5. u skladu sa člankom 8. Uredbe (EU) br. 2021/1060 osigurava uključivanje partnera tijekom pripreme, provedbe i evaluacije Programa
6. u skladu sa člankom 9. Uredbe (EU) br. 2021/1060 osigurava poštovanje i promicanje horizontalnih načela tijekom pripreme, provedbe, praćenja i evaluacije Programa te izvješćivanja o njima
7. u skladu sa člancima 10. i 13. Uredbe (EU) br. 2021/1060 sudjeluje u pripremi i ako je primjenjivo izmjenama sporazuma o partnerstvu
8. ako je primjenjivo, daje suglasnost za dodjelu sredstava Programa za doprinos InvestEU u skladu sa člankom 14. stavkom 1. Uredbe (EU) br. 2021/1060
9. u skladu sa člankom 15. Uredbe (EU) br. 2021/1060 procjenjuje ispunjavanje uvjeta koji omogućuju provedbu primjenjivih na Program te osigurava da ostanu ispunjeni i da se poštuju tijekom cijelog programskog razdoblja
10. uspostavlja okvir uspješnosti iz članka 16. Uredbe (EU) br. 2021/1060 te, ako je primjenjivo, osigurava Europskoj komisiji dostupnost metodologije za uspostavu okvira uspješnosti iz članka 17. Uredbe (EU) br. 2021/1060
11. ako je primjenjivo, dostavlja Europskoj komisiji odgovor i prijedlog za izmjenu Programa u skladu sa člankom 19. stavcima 1. i 3. Uredbe (EU) br. 2021/1060
12. ako je primjenjivo, dostavlja Europskoj komisiji zahtjev za povećanje međuplaćanja iznad primjenjive stope sufinanciranja u skladu sa člankom 20. Uredbe (EU) br. 2021/1060
13. priprema i podnosi Program Europskoj komisiji u skladu sa člancima 21., 22. i 23. Uredbe (EU) br. 2021/1060 i člankom 8. Uredbe (EU) br. 2021/1139
14. planira potrebna financijska sredstva za provedbu Programa sukladno nacionalnim propisima planiranja i izvršavanja državnog proračuna Republike Hrvatske
15. ako se za to ukaže potreba, predlaže odboru za praćenje Programa, u svrhu ispitivanja, izmjene Programa te ih dostavlja Europskoj komisiji u skladu sa člankom 24. Uredbe (EU) br. 2021/1060
16. u skladu sa člankom 31. Uredbe (EU) br. 2021/1060 odlučuju o potpori lokalnom razvoju pod vodstvom zajednice te osigurava da je takva potpora u skladu sa odredbama istoga članka te članka 34. Uredbe (EU) br. 2021/1060
17. ako se za to ukaže potreba, predlaže provođenje dodatnih djelovanja tehničke pomoći za jačanje kapaciteta i učinkovitosti javnih tijela, korisnika i relevantnih partnera koja su potrebna za djelotvorno upravljanje fondovima i njihovu upotrebu iz članka 36. Uredbe (EU) br. 2021/1060
18. uspostavlja odbor za praćenje Programa u skladu sa člancima 38. i 39. Uredbe (EU) br. 2021/1060 te predsjeda istim
19. izrađuje i dostavlja odboru za praćenje Programa završno izvješće o uspješnosti Programa te plan evaluacije i svaku njegovu izmjenu, u svrhu odobravanja u skladu sa člankom 40. stavkom 2. točkama b) i c) Uredbe (EU) br. 2021/1060
20. u skladu sa člankom 41. stavcima 3. i 6. Uredbe (EU) br. 2021/1060 dostavlja Europskoj komisiji sažete informacije za potrebe godišnjeg pregleda uspješnosti, osigurava postupanje u pogledu pitanja istaknutih tijekom preglednog sastanka koja utječu na provedbu Programa te obavješćuje Europsku komisiju o poduzetim mjerama
21. osigurava vidljivost potpore i komunikaciju prema građanima Europske unije u skladu sa člankom 46. točkom a) Uredbe (EU) br. 2021/1060 u okviru svoje nadležnosti te osigurava informacije iz svoje nadležnosti u skladu sa člankom 46. točkom b) Uredbe (EU) br. 2021/1060
22. ako je primjenjivo, donosi potrebne mjere u pogledu uvjetovanih bespovratnih sredstava iz članka 57. uredbe (EU) br. 2021/1060
23. odlučuje o dodjeli financijskog doprinosa Programa financijskim instrumentima te osigurava ispunjenje uvjeta i zahtjeva u pogledu financijskih instrumenata u skladu sa člancima 58., 59., 60., 61. i 62. Uredbe (EU) br. 2021/1060
24. dostavlja odboru za praćenje Programa u svrhu ispitivanja elemente ex ante procjene navedene u članku 58. stavku 3. Uredbe (EU) br. 2021/1060 i strateški dokument iz članka 59. stavka 1. Uredbe (EU) br. 2021/1060
25. u skladu sa člankom 63. Uredbe (EU) br. 2021/1060, nacionalna pravila za prihvatljivost izdataka u okviru Programa utvrđuje pravilnicima koji se donose na temelju odredbi zakonskih propisa kojima se uređuju potpore u području ribarstva i akvakulture te osigurava provedbu Programa u skladu s primjenjivim nacionalnim pravilima, kao i pravilima za prihvatljivost izdataka utvrđenima u Uredbi (EU) br. 2021/1060 i Uredbi (EU) br. 2021/1139
26. predlaže kriterije za odabir operacija te ih, uključujući sve njihove promjene dostavlja odboru za praćenje Programa u svrhu odobrenja u skladu sa člankom 40. stavkom 2. točkom a) Uredbe (EU) br. 2021/1060
27. u skladu sa člankom 69. stavkom 1. Uredbe (EU) br. 2021/1060 osigurava uspostavu Sustava, koordinira utvrđivanje opisa sustava u skladu sa člankom 69. stavkom 11. Uredbe (EU) br. 2021/1060, te ako je primjenjivo, na zahtjev Europske komisije osigurava poduzimanje djelovanja potrebnih za osiguranje djelotvornog funkcioniranja Sustava u skladu člankom 69. stavkom 3. Uredbe (EU) br. 2021/1060
28. osigurava da se poduzimaju sva potrebna djelovanja kako bi se spriječile, otkrile te prijavile nepravilnosti, uključujući prijevare, te izvješćuje o nepravilnostima u skladu sa člankom 69. stavcima 2. i 12. Uredbe (EU) br. 2021/1060
29. osigurava kvalitetu, točnost i pouzdanost sustava praćenja i podataka o pokazateljima u skladu sa člankom 69. stavkom 4. Uredbe (EU) br. 2021/1060
30. objavljuje informacije u skladu sa člankom 69. stavkom 5. Uredbe (EU) br. 2021/1060
31. u skladu sa člankom 69. stavkom 6. Uredbe (EU) br. 2021/1060 uspostavlja postupke kako bi osigurale da se svi dokumenti potrebni za revizijski trag evidentiraju u skladu sa zahtjevima utvrđenima u članku 82. Uredbe (EU) br. 2021/1060
32. uspostavlja mehanizme kojima se osigurava djelotvorno razmatranje pritužbi u vezi sa Programom u skladu sa člankom 69. stavkom 7. Uredbe (EU) br. 2021/1060
33. uspostavlja elektronički sustav za razmjenu podataka i informacija između korisnika i tijela u Sustavu naveden u članku 69. stavku 8. Uredbe (EU) br. 2021/1060, promiče prednosti elektroničke razmjene podataka i u tom pogledu pruža svu potrebnu potporu korisnicima te na njihov izričiti zahtjev omogućava razmjenu informacija u papirnatom obliku, ne dovodeći u pitanje svoju obvezu evidentiranja i pohranjivanja podataka u skladu s člankom 72. stavkom 1. točkom e) Uredbe (EU) br. 2021/1060
34. osigurava da se sve službene razmjene informacija s Europskom komisijom provode putem elektroničkih sustava za razmjenu podataka iz članka 69. stavka 9. Uredbe (EU) br. 2021/1060 u okviru svoje nadležnosti
35. dostavlja Europskoj komisiji predviđanja iznosa zahtjeva za plaćanje koji će se podnijeti za trenutačnu i sljedeću kalendarsku godinu do 31. siječnja i 31. srpnja, u skladu sa člankom 69. stavkom 10. Uredbe (EU) br. 2021/1060
36. u skladu sa člankom 71. stavkom 4. Uredbe (EU) br. 2021/1060 osigurava poštivanje načela razdvajanja funkcija između Upravljačkog tijela i Tijela nadležnog za računovodstvenu funkcija, između Posredničkog tijela iz članka 5. stavka 2. točke b) ove Uredbe i Tijela nadležnog za računovodstvenu funkcija, kao i unutar Upravljačkog tijela
37. ako je primjenjivo, uspostavlja i provodi postupke za pojačane proporcionalne mehanizme za sustav upravljanja i kontrole Programa u skladu da člankom 83. točkom a) i člankom 84. Uredbe (EU) br. 2021/1060
38. ako se za to ukaže potreba, podnosi Europskoj komisiji prijedlog za korištenje doprinosa Europske unije na temelju jediničnih troškova, jednokratnih iznosa i paušalnih stopa u skladu sa člankom 94. stavkom 2. Uredbe (EU) br. 2021/1060
39. osigurava podnošenje Europskoj komisiji računovodstvene dokumentacije, i ako je primjenjivo revidirane dokumentacije, u skladu sa člankom 98. i člankom 102. Uredbe (EU) br. 2021/1060
40. u skladu s člankom 103. Uredbe (EU) br. 2021/1060 te člankom 11. stavkom 2. i člankom 44. Uredbe (EU) br. 2021/1139, provodi potrebne financijske ispravke u vezi s pojedinačnim ili sustavnim nepravilnostima
41. ako je primjenjivo, dostavlja Europskoj komisije informacije, podatke i financijski plan u pogledu opoziva iz članaka 106. i 107. Uredbe (EU) br. 2021/1060
42. ako je primjenjivo, provodi odabir operacija koje se provode u fazama prema uvjetima iz članka 118. Uredbe (EU) br. 2021/1060
43. koordinira razmjenom iskustava i komunikacijom među tijelima u Sustavu, kao i sa Koordinacijskim tijelom iz članka 4. stavka 1. Zakona
44. sudjeluje u provedbi aktivnosti za jačanje kapaciteta institucionalnog okvira za korištenje EU fondova, korisnika i partnera, sukladno odredbama članaka 8. do 12. Zakona
45. dostavlja Koordinacijskom tijelu u rokovima koje isto odredi sve relevantne informacije i dokumente koje se odnose na upravljanje, praćenje, provedbu i vrednovanje Programa
46. priprema redovita i ad hoc izvješća za Koordinacijsko tijelo i Komisiju o uspješnosti provedbe Programa, ostvarenju financijskih pokazatelja, stanju administrativnih kapaciteta te ostala izvješća na traženje Koordinacijskog tijela.
47. U skladu sa člankom 7. stavkom 1. Zakona i člankom 71. stavkom 3. Uredbe (EU) br. 2021/1060, određuju se sljedeća posrednička tijela na koja Upravljačko tijelo prenosi dio svojih funkcija i zadaća, pri čemu zadržava cjelokupnu odgovornost za upravljanje Programom i za obnašanje svih funkcija iz svoje nadležnosti:
48. Agencija za plaćanja u poljoprivredi, ribarstvu i ruralnom razvoju i
49. Ministarstvo poljoprivrede, ustrojstvena jedinica nadležna za financijske poslove.
50. Prijenos funkcija i zadaća iz stavka 2. ovoga članka te način njihovog izvršavanja uređuju se u pisanom obliku, posebnim sporazumom ili drugim odgovarajućim dokumentom između tijela koje prenosi funkcije i tijela na koje se funkcije prenose.

# Članak 6.

Posredničko tijelo iz članka 5. stavka 2. točke a) ove Uredbe obavlja sljedeće funkcije:

* 1. u provedbi funkcija predviđenih ovom Uredbom obrađuje osobne podatke u skladu s člankom 4. Uredbe (EU) 2021/1060
	2. sudjeluje u odabiru i odobravanju operacija u skladu s člankom 73. Uredbe (EU) br. 2021/1060
	3. evidentira i elektronički pohranjuje podatke o svakoj operaciji koji proizlaze iz provedbe delegiranih funkcija potrebnoj za praćenje, evaluaciju, financijsko upravljanje, provjere i revizije u skladu sa člankom 72. stavkom 1. točkom e) Uredbe (EU) br. 2021/1060
	4. u provedbi delegiranih funkcija primjenjuje elektronički sustav za razmjenu podataka i informacija između korisnika i tijela u Sustavu naveden u članku 69. stavku 8. Uredbe (EU) br. 2021/1060
	5. u skladu sa člankom 69. stavkom 6. Uredbe (EU) br. 2021/1060 uspostavlja postupke kako bi osiguralo da se svi dokumenti iz provedbe delegiranih funkcija potrebni za revizijski trag evidentiraju u skladu sa zahtjevima utvrđenima u članku 82. Uredbe (EU) br. 2021/1060
	6. sudjeluje u provedbi djelovanja u svrhu sprječavanja, otkrivanja te prijavljivanja nepravilnosti, uključujući prijevare, u skladu sa člankom 69. stavkom 2. Uredbe (EU) br. 2021/1060
	7. sudjeluje u utvrđivanju opisa sustava u skladu sa člankom 69. stavkom 11. Uredbe (EU) br. 2021/1060
	8. osigurava vidljivost potpore i komunikaciju prema građanima Europske unije u skladu sa člankom 46. Uredbe (EU) br. 2021/1060, u dijelu delegiranih funkcija
	9. provodi plaćanja korisnicima u okviru Programa na temelju naloga za isplatu Upravljačkog tijela, evidentira podatke o dužnicima u okviru Programa te računovodstveno evidentira navedene poslovne događaje
	10. surađuje s Upravljačkim tijelom tijekom provedbe, praćenja i vrednovanja Sporazuma o partnerstvu i Programa, u dijelu delegiranih funkcija
	11. ako se za to ukaže potreba, surađuje sa tijelima u Sustavu u postupku pripreme računovodstvene dokumentacije iz članka 98. Uredbe (EU) br. 2021/1060, u dijelu delegiranih funkcija
	12. surađuje s Upravljačkim tijelom u postupcima utvrđivanja nacionalnih pravila za prihvatljivost izdataka iz članka 5. stavka 1. točke 24. ove Uredbe, u dijelu delegiranih funkcija
	13. ako se za to ukaže potreba, sudjeluje u provedbi aktivnosti za jačanje kapaciteta institucionalnog okvira za korištenje EU fondova, korisnika i partnera, sukladno odredbama članaka 8. do 12. Zakona, u dijelu delegiranih funkcija.

# Članak 7.

Posredničko tijelo iz članka 5. stavka 2. točke b) ove Uredbe obavlja sljedeće funkcije:

* 1. u provedbi funkcija predviđenih ovom Uredbom obrađuje osobne podatke u skladu s člankom 4. Uredbe (EU) 2021/1060
	2. računovodstveno evidentira isplate javne potpore i preknjiženja za operacije u okviru Programa u slučaju kada je korisnik ujedno i proračunski korisnik Državnog proračuna RH prve i/ili druge razine
	3. u provedbi delegiranih funkcija primjenjuje elektronički sustav za razmjenu podataka i informacija između korisnika i tijela u Sustavu naveden u članku 69. stavku 8. Uredbe (EU) br. 2021/1060
	4. u skladu sa člankom 69. stavkom 6. Uredbe (EU) br. 2021/1060 uspostavlja postupke kako bi osiguralo da se svi dokumenti iz provedbe delegiranih funkcija potrebni za revizijski trag evidentiraju u skladu sa zahtjevima utvrđenima u članku 82. Uredbe (EU) br. 2021/1060
	5. sudjeluje u provedbi djelovanja u svrhu sprječavanja, otkrivanja te prijavljivanja nepravilnosti, uključujući prijevare, u skladu sa člankom 69. stavkom 2. Uredbe (EU) br. 2021/1060
	6. sudjeluje u utvrđivanju opisa sustava u skladu sa člankom 69. stavkom 11. Uredbe (EU) br. 2021/1060
	7. surađuje s Upravljačkim tijelom tijekom provedbe, praćenja i vrednovanja Sporazuma o partnerstvu i Programa, u dijelu delegiranih funkcija
	8. ako se za to ukaže potreba, surađuje sa tijelima u Sustavu u postupku pripreme računovodstvene dokumentacije iz članka 98. Uredbe (EU) br. 2021/1060, u dijelu delegiranih funkcija
	9. ako se za to ukaže potreba, sudjeluje u provedbi aktivnosti za jačanje kapaciteta institucionalnog okvira za korištenje EU fondova, korisnika i partnera, sukladno odredbama članaka 8. do 12. Zakona, u dijelu delegiranih funkcija.

# Članak 8.

Tijelo nadležno za računovodstvenu funkciju iz članka 4. točke 2. ove Uredbe, osim funkcija i odgovornosti iz članaka 76., 91., 92. i 98. Uredbe (EU) br. 2021/1060 u Sustavu ima i sljedeće dodatne funkcije te odgovornosti:

1. u provedbi funkcija predviđenih ovom Uredbom obrađuje osobne podatke u skladu s člankom 4. Uredbe (EU) 2021/1060
2. u provedbi svojih funkcija evidentira i elektronički pohranjuje podatke o svakoj operaciji potrebnoj za praćenje, evaluaciju, financijsko upravljanje, provjere i revizije u skladu sa člankom 72. stavkom 1. točkom e) Uredbe (EU) br. 2021/1060
3. u provedbi svojih funkcija primjenjuje elektronički sustav za razmjenu podataka i informacija između korisnika i tijela u Sustavu naveden u članku 69. stavku 8. Uredbe (EU) br. 2021/1060
4. u skladu sa člankom 69. stavkom 6. Uredbe (EU) br. 2021/1060 uspostavlja postupke kako bi osiguralo da se svi dokumenti potrebni za revizijski trag evidentiraju u skladu sa zahtjevima utvrđenima u članku 82. Uredbe (EU) br. 2021/1060
5. sudjeluje u provedbi djelovanja u svrhu sprječavanja, otkrivanja te prijavljivanja nepravilnosti, uključujući prijevare, u skladu sa člankom 69. stavkom 2. Uredbe (EU) br. 2021/1060
6. sudjeluje u utvrđivanju opisa sustava u skladu sa člankom 69. stavkom 11. Uredbe (EU) br. 2021/1060
7. ako je primjenjivo, postupa u skladu s člankom 102. stavkom 1. Uredbe (EU) br. 2021/1060
8. surađuje s Upravljačkim tijelom tijekom provedbe, praćenja i vrednovanja Sporazuma o partnerstvu i Programa
9. ako se za to ukaže potreba, sudjeluje u provedbi aktivnosti za jačanje kapaciteta institucionalnog okvira za korištenje EU fondova, korisnika i partnera, sukladno odredbama članaka 8. do 12. Zakona, u dijelu delegiranih funkcija.

# Članak 9.

Tijelo za reviziju iz članka 4. točke 3. ove Uredbe, osim funkcija i odgovornosti iz članaka 77. do 81., članka 98. te ako je primjenjivo članka 85. Uredbe (EU) br. 2021/1060 u Sustavu ima i sljedeće dodatne funkcije te odgovornosti:

* 1. u provedbi funkcija predviđenih ovom Uredbom obrađuje osobne podatke u skladu s člankom 4. Uredbe (EU) 2021/1060
	2. ako je primjenjivo, osigurava da je svako tijelo koje provodi reviziju pod nadležnosti Tijela za reviziju funkcionalno neovisno od subjekata revizije u skladu sa člankom 71. stavkom 2. Uredbe (EU) br. 2021/1060
	3. u provedbi svojih funkcija primjenjuje elektronički sustav za razmjenu podataka i informacija između korisnika i tijela u Sustavu naveden u članku 69. stavku 8. Uredbe (EU) br. 2021/1060
	4. u skladu sa člankom 69. stavkom 6. Uredbe (EU) br. 2021/1060 uspostavlja postupke kako bi osiguralo da se svi dokumenti potrebni za revizijski trag evidentiraju u skladu sa zahtjevima utvrđenima u članku 82. Uredbe (EU) br. 2021/1060
	5. ako je primjenjivo, procjenjuje iznose i stope koje je predložilo Upravljačko tijelo u skladu sa člankom 94. stavkom 2. Uredbe (EU) br. 2021/1060
	6. sudjeluje u provedbi djelovanja u svrhu sprječavanja, otkrivanja te prijavljivanja nepravilnosti, uključujući prijevare, u skladu sa člankom 69. stavkom 2. Uredbe (EU) br. 2021/1060
	7. sudjeluje u utvrđivanju opisa sustava u skladu sa člankom 69. stavkom 11. Uredbe (EU) br. 2021/1060
	8. ako je primjenjivo, postupa u skladu s člankom 102. stavkom 1. Uredbe (EU) br. 2021/1060
	9. ako je primjenjivo, uspostavlja i provodi postupke za pojačane proporcionalne mehanizme za sustav upravljanja i kontrole Programa u skladu da člankom 83. točkom b) i člankom 84. Uredbe (EU) br. 2021/1060
	10. ako se za to ukaže potreba, sudjeluje u provedbi aktivnosti za jačanje kapaciteta institucionalnog okvira za korištenje EU fondova, korisnika i partnera, sukladno odredbama članaka 8. do 12. Zakona, u dijelu delegiranih funkcija.

# Članak 10.

Ova Uredba stupa na snagu osmoga dana od dana objave u „Narodnim novinama“.

Klasa:

Urbroj:

Zagreb, \_\_\_\_\_\_\_\_\_\_\_\_

PREDSJEDNIK

mr. sc. Andrej Plenković

OBRAZLOŽENJE

Zakon o institucionalnom okviru za korištenje fondova Europske unije u Republici Hrvatskoj („Narodne novine“, broj 116/21) (u daljnjem tekstu: Zakon) u svrhu provedbe Uredbe (EU) 2021/1060 Europskog parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike (SL L 231, 30.6.2021.) (u daljnjem tekstu: Uredba (EU) br. 2021/1060) uspostavlja institucionalni okvir za korištenje fondova Europske unije u okviru podijeljenog upravljanja (u daljnjem tekstu: EU fondovi) počevši od financijskog razdoblja 2021.-2027. godine te se određuje i provedba aktivnosti jačanja kapaciteta institucionalnog okvira za korištenje EU fondova te korisnika, partnera i suradnika na projektima financiranima iz EU fondova.

Zakonom je utvrđen institucionalni okvir, kao i programska tijela, za korištenje EU fondova u okviru podijeljenog upravljanja i programska tijela, te time i institucionalni okvir i programska tijela u Sustavu upravljanja i kontrole za provedbu Programa za ribarstvo i akvakulturu Republike Hrvatske za programsko razdoblje 2021.-2027. (u daljnjem tekstu: Sustav).

Zakonom je određeno da se tijela u Sustavu iz članka 4. točke 9. Zakona, navedena u članku 6. stavku 8. i članku 7. stavku 1. Zakona, kao i njihovi međusobni odnosi, funkcije i odgovornosti detaljnije razrađuju uredbom koju donosi Vlada Republike Hrvatske na temelju članka 7. stavka 3. Zakona, u smislu Uredbe (EU) br. 2021/1060, i to u skladu sa njihovim zakonski propisanim djelokrugom i specifičnostima Programa za ribarstvo i akvakulturu Republike Hrvatske za programsko razdoblje 2021.-2027. (u daljnjem tekstu: Program).

U dijelu ribarstva, dužnosti, funkcije i zadaće tijela u Sustavu uređena su, osim Uredbom (EU) br. 2021/1060 i Uredbom (EU) br. 2021/1139 Europskog parlamenta i Vijeća od 7. srpnja 2021. o uspostavi Europskog fonda za pomorstvo, ribarstvo i akvakulturu i izmjeni Uredbe (EU) 2017/1004 (u daljnjem tekstu: Uredba (EU) br. 2021/1139).

Predloženom Uredbom o tijelima u Sustavu upravljanja i kontrole za provedbu Programa za ribarstvo i akvakulturu Republike Hrvatske za programsko razdoblje 2021.-2027. (u daljnjem tekstu: Uredba o tijelima u Sustavu), utvrđuju se institucije koje vrše dužnosti, funkcije i zadaće Upravljačkog tijela, Tijela nadležnog za računovodstvenu funkciju i Tijela za reviziju imajući u vidu Uredbu (EU) br. 2021/1060 i Uredbu (EU) br. 2021/1139, a u skladu sa Zakonom.

Predložena Uredba o tijelima u Sustavu kao nadležne institucije koje vrše uloge tijela u Sustavu definira Ministarstvo poljoprivrede kao Upravljačko tijelo i kao Tijelo nadležno za računovodstvenu funkciju te Agenciju za reviziju sustava provedbe programa Europske unije kao Tijelo za reviziju.

Određeno je i da Upravljačko tijelo može prenijeti dio svojih funkcija na jedno ili više posredničkih tijela, zadržavajući pritom punu odgovornost za provedbu funkcija iz svoje nadležnosti, dok će se prijenos funkcija odnosno zadaće koje će posrednička tijela provoditi u okviru pojedinih mjera urediti posebnim sporazumom ili drugim odgovarajućim dokumentom između tijela koje prenosi funkcije i tijela na koje se funkcije prenose. Shodno tome, u skladu sa člankom 4. stavkom 2. predložene Uredbe o tijelima u Sustavu, Upravljačko tijelo prenosi dio svojih funkcija određenih na posrednička tijela i to na Agenciju za plaćanja u poljoprivredi, ribarstvu i ruralnom razvoju i na Ministarstvo poljoprivrede, ustrojstvenu jedinicu nadležnu za financijske poslove.

Predloženu Uredbu o tijelima u Sustavu potrebno je donijeti u predloženom obliku i sadržaju kako bi se omogućila provedba Programa.